Portal: Film

***Shallow Grave*** er en britisk kriminalthriller fra 1994 regissert av Danny Boyle. Filmen handler om tre unge og vellykkede mennesker som bor sammen i et kollektiv i Edinburgh. Livene deres tar en svært dramatisk vending når de bestemmer seg for å ta inn en fjerde leieboer. Leieboeren viser seg å være på flukt med en stor sum penger. Hovedrollene spilles av Ewan McGregor, Christopher Eccleston og Kerry Fox. Filmen grenser mot svart komedie.

*Shallow Grave* ble godt mottatt av kritikerne.

Handling
--------

Tre vellykkete unge mennesker (David, Alex og Juliet) deler en romslig leilighet i Edinburgh og er på jakt etter en ny leieboer. Disse tre er ikke på jakt etter en hvilken som helst kjedelig dust og forkaster i tur og orden en rekke interessenter, men tilslutt enes de om den spennende Hugo. Hugo flytter inn, men det skal bli et kort bofellesskap. Første natt i leiligheten finner de ham død i sengen. Han etterlater seg ikke mye, bare en koffert full av pengesedler. Legen Juliet, journalisten Alex og bokholderen David havner dermed i et moralsk dilemma: skal de ringe til politiet og levere tilbake pengene eller skal de beholde formuen, kvitte seg med liket og leve lykkelig alle sine dager? De velger å beholde pengene, men lykken blir borte et sted underveis. Den ene utvikler posttraumatisk stress etter å ha kvittet seg med liket. De andre innser etterhvert at pengene egentlig tilhører farlige kriminelle. Det oppstår maktspill og intriger – med stadig skiftende allianser mellom de tre.

Om filmen
---------

### Popularitet

*Shallow Grave* innbrakte $20,5 millioner på verdensbasis, hvorav $7,5 millioner i Storbritannia og $2,9 millioner i USA.

### Anmelderne

Filmen ble forholdsvis godt mottatt av anmelderne, noe som gjenspeiles i at den har fått 69 % på Rotten Tomatoes og 67% på Metacritic. Den amerikanske filmkritikeren Roger Ebert gav den 2 av 4 stjerner. Den fikk meget gode skussmål av amerikanske aviser som San Francisco Chronicle, Variety og The Wall Street Journal, mens Los Angeles Times, Washington Post og The New York Times var noe mer kritisk.

*Dagbladet* og *VG* gav den terningkast fem, mens *Aftenposten* og *Dagsavisen* gav den tre.

### Priser

Den ble tildelt en BAFTA i klassen beste britiske film. Den ble også tildelt prisen for beste film ved Empire Awards og ved portugisiske Fantasporto.

### Annet

Filmens soundtrack inkluderer sangen «Happy Heart», fremført av Andy Williams.

Rollebesetning
--------------

(utvalg)

* Kerry Fox : Juliet Miller
* Christopher Eccleston : David Stephens
* Ewan McGregor : Alex Law
* Ken Stott : Detective Inspector McCall
* Keith Allen : Hugo
* Peter Mullan : Andy
* John Hodge : Detective Constable Mitchell
* Colin McCredie : Cameron

Soundtrack
----------

1. Leftfield – «Shallow Grave»
2. Simon Boswell – «Shallow Grave Theme»
3. Nina Simone – «My Baby Just Cares for Me»
4. Simon Boswell – «Laugh Riot»
5. Leftfield – «Release the Dubs»
6. John Carmichael Band – «Strip the Willow»
7. Simon Boswell – «Loft Conversion»
8. Simon Boswell – «A Spade, We Need a Spade»
9. Simon Boswell – «Shallow Grave, Deep Depression»
10. Simon Boswell – «Hugo's Last Trip»
11. Andy Williams – «Happy Heart»

Referanser
----------

1. ↑  IMDb business
2. ↑  «Shallow Grave (1995)». *Rotten Tomatoes* **(engelsk)**. Besøkt 26. mai 2019.
3. 1 2  «Shallow Grave». *Metacritic*. Besøkt 26. mai 2019.
4. ↑  Ebert, Roger. «Shallow Grave Movie Review & Film Summary (1995) | Roger Ebert». *www.rogerebert.com* **(engelsk)**. Besøkt 26. mai 2019.
5. ↑  «Shallow Grave». *www.filmfront.no*. Besøkt 26. mai 2019.
6. ↑  «Shallow Grave - IMDb». Besøkt 26. mai 2019.

Eksterne lenker
---------------

* (en) *Shallow Grave* på Internet Movie Database Rediger på Wikidata

* (no) *Shallow Grave* hos Filmfront Rediger på Wikidata

* (sv) *Shallow Grave* i Svensk Filmdatabas Rediger på Wikidata

* (da) *Shallow Grave* i Danmark Nationale Filminstitut Rediger på Wikidata

* (en) *Shallow Grave* på AllMovie Rediger på Wikidata

* (fr) *Shallow Grave* på Allociné Rediger på Wikidata

* (nl) *Shallow Grave* på MovieMeter Rediger på Wikidata

* (en) *Shallow Grave* på Turner Classic Movies Rediger på Wikidata

* (en) *Shallow Grave* på Rotten Tomatoes Rediger på Wikidata

* (en) *Shallow Grave* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |